วันนี้พี่สาว พาลูกดิฉันไปซื้อโป่งสูบลมแบบใช้มือดัดเป็นตัวตุ๊กตา คนขายเป็นเอดส์ สังเกตว่ามือคนขายมีแผล ถ้าเลือดคนขายติดลูกโป่ง แล้วลูกเราเอาปากอมลูกโป่ง มีโอกาสติดเชื้อไหมคะ ปากลูกไม่มีแผลค่ะ ดิฉันควรทำอย่างไรดีคะ ดิฉันเป็นกังวล ไม่สบายใจมากๆเลยค่ะ
สวัสดีครับจากประวัติที่เล่ามา ความเสี่ยงเรื่อง HIV ถือว่าต่ำมากครับเพราะเชื้อไวรัส HIV ไม่สามารถอยู่ในสภาพแวดล้อมภายนอกได้ จะมีชีวิตอยู่ได้แต่ในเลือด หรือ น้ำกาม ของมนุษย์เท่านั้น และแม้เลือดหรือน้ำกามที่ติดเชื้อออกมาภายนอกร่างกาย พอมันแห้ง เชื้อก็จะตายไปด้วยเช่นกันและจากหลักฐานที่มีการติดเชื้อ HIV จากทางปากถือว่าหายากมาก แม้แต่ในรายที่มีการใช้ปากร่วมเพศ แต่หากมีแผลในปาก ความเสี่ยงก็จะเพิ่มขึ้นแต่หากมีเลือดติดอยู่จริง และไม่มีแผลในปาก แม้ความเสี่ยงจะต่ำมากๆ แต่ในทางทฤษฎีโอกาสก็ไม่ได้เป็น 0% แต่ดังที่กล่าวมา คือยังไม่มีรายงานการติดเชื้อ HIV โดยวิธีในกรณีลักษณะนี้ครับเบื้องต้น ขอสรุปว่าความเสี่ยงต่ำมากๆครับ ไม่น่าเป็นไปได้ แต่หากแม่ยังกังวล ก็สามารถขอคำปรึกษากับกุมารแพทย์ผู้เชี่ยวชาญด้านโรคติดเชื้อได้ครับ